פרשת המים | Dark Waters

בימוי: טוד היינס
משחק: מארק רפאלו, אן האת'ווי, טים רובינס
ארה"ב, 2019, 126 דקות

מבוסס על סיפור אמיתי.

רוברט (מארק רפאלו), עורך דין מסור ואיש משפחה, מתמנה לשותף במשרד עורכי דין גדול אחרי שנים של עבודה קשה. נראה שחייו הולכים בכיוון הנכון עד שיום אחד מגיע למשרדו איכר מעיר הולדתו בווירג'יניה ומתלונן בפניו על חברת כימיקליים גדולה שאחראית לזיהום במי השתיה באיזור. ההיגיון הבריא של רוברט אומר לו להתעלם, שכן אותה חברת כימיקליים גדולה היא הלקוח הגדול ביותר שלו, אולם משהו בפניו הנואשת של מגדל הבקר לא נותן לו מנוח. בעידודה של אשתו (אן האת'ווי), ובעזרת חוש צדק שלא מרפה ממנו, מחליט רוברט לחקור את התופעה ומוצא את עצמו יוצא למסע שנראה חסר סיכוי, אך בסופו, הוא מקווה הצדק ינצח.

 "פרשת המים" הוא הסרט החדש מבית היוצר של זוכה האוסקר "ספוטלייט", בבימויו של הבמאי המוערך טוד היינס ("קרול", "הרחק מגן עדן"). מותחן אינטיליגנטי ומרתק אשר באמצעות תצוגות משחק נפלאות של מארק רפאלו ואן האתווי מצליח לקחת את הצופה אל ליבה של פרשה שזיעזעה את ארה"ב.

126 דקות, אנגלית, כתוביות בעברית